Jegyzőkönyv

**ELTE TTK Kari Ösztöndíj Bizottság (KÖB), 2025. január 6-i üléséről**

**Ülés időpontja:** 2025. január 6. 14:00

**Ülés helyszíne**: Microsoft Teams felülete

**Jelen vannak:**

Szavazati joggal: Tóth Katalin Zsófia, Nagypál Emma, Mészáros Dorottya, Tóth Gergely, Oravecz Orsolya, Sági Tamás

Tanácskozási joggal: Kurucz Tamás Márk

**Jegyzőkönyvvezető:** Mészáros Dorottya

14:01-kor Tóth Katalin Zsófia KÖB elnök megnyitja az ülést, amely 5 fővel határozatképes.

Tóth Katalin tanácskozási jogot kér Kurucz Tamás Márknak.

*1./2025 (I.06.) számú KÖB határozat: A KÖB elfogadta Kurucz Tamás Márk tanácskozási jogát. (5 igen, 0 nem, 1 tartózkodás)*

Tóth Katalin felkéri Mészáros Dorottyát, hogy vezesse a jegyzőkönyvet.

*2./2025 (I.06.) számú KÖB határozat: a KÖB egyhangúlag Mészáros Dorottyát választotta a jegyzőkönyv vezetésére. (6 igen, 0 nem, 0 távolmaradás)*

Az előzetesen kiküldött napirendi pontok a következők voltak:

1. **Bejelentések**
2. **TTK KÖZÉLETI ÖSZTÖNDÍJ KIÍRÁS 2024/25-ÖS TANÉV TAVASZI FÉLÉV**
3. **RENDSZERES SPORT ÖSZTÖNDÍJ KIÍRÁS 2024/25-ÖS TANÉV TAVASZI FÉLÉV**
4. **RENDSZERES TUDOMÁNYOS ÖSZTÖNDÍJ KIÍRÁS 2024/25-ÖS TANÉV TAVASZI FÉLÉV**
5. **Egyebek**

*3./2025 (I.06.) számú KÖB határozat: A KÖB egyhangúlag elfogadta a napirendet. (6 igen, 0 nem, 0 tartózkodás)*

**1. 14:03 Bejelentések**

Tóth Katalin elmondja, hogy egy hallgató fellebbezett a HJB-nél, mert lemaradt a szakmai ösztöndíj pályázati időszakáról. Amint döntés születik, az elnök tájékoztatja erről a Bizottságot.

Hősi Rezső EHSZÖB elnök januárban fog egyeztetni az EHÖK elnökkel.

Továbbá Tóth Katalin elmondja, hogy a 3 tanverkonfos hallgató elküldte a kért adatokat, és nem volt egyezés a két pályázatban.

14:11-kor Tóth Katalin lezárja a napirendi pontot.

**2. 14:11 TTK KÖZÉLETI ÖSZTÖNDÍJ KIÍRÁS 2024/25-ÖS TANÉV TAVASZI FÉLÉV**

Tóth Katalin ismerteti a változtatásokat a kiírásban:

* időpontok (20:00-ról 16:00-ra előrehoztuk a beadási dátumok végét)
* „nem részesülhetnek ösztöndíjban” résznél történt módosítás (kollégium és szakkollégium kettészedése, szakkollégiumnál leadhatják, ha a Kar minden hallgatója számára elérhető az esemény)
* bekerült, hogy vendéghallgatókat nem tudunk ösztöndíjban részesíteni
* Dök elnöki ösztöndíjnál történő módosítás: „A Doktoranduszi Önkormányzat *választott* elnöke”
* 5.2-es rész bővítése példákkal a leadható tevékenységekre
* 3. ponthoz sablonigazolás készült, ami elérhető a mellékleteknél

*4./2025 (I.06.) számú KÖB határozat: A KÖB egyhangúlag elfogadta a TTK Közéleti ösztöndíj 2024/25-ös tanév tavaszi féléves kiírását a hibák javításával, melléklettel, valamint az angol nyelvű kiírással. (6 igen, 0 nem, 0 tartózkodás)*

14:18-kor Tóth Katalin lezárja a napirendi pontot.

**3. 14:18 RENDSZERES SPORT ÖSZTÖNDÍJ KIÍRÁS 2024/25-ÖS TANÉV TAVASZI FÉLÉV**

Tóth Katalin elmondja, hogy csak a dátumokban történt módosítás, illetve vendéghallgatók itt sem adhatnak le ösztöndíjat. A sablon dokumentum használata továbbra sem lesz kötelező, csak ajánlott.

Javasolja, hogy az Egyszeri Sport ösztöndíjat csak félév végén írja ki a Bizottság.

*5./2025 (I.06.) számú KÖB határozat: A KÖB egyhangúlag elfogadta a Rendszeres Sport ösztöndíj 2024/25-ös tanév tavaszi féléves kiírását, mellékleteket, valamint az angol nyelvű kiírást. (6 igen, 0 nem, 0 tartózkodás)*

14:28-kor Tóth Katalin lezárja a napirendi pontot.

* 1. **14:28 RENDSZERES TUDOMÁNYOS ÖSZTÖNDÍJ KIÍRÁS 2024/25-ÖS TANÉV TAVASZI FÉLÉV**

Tóth Katalin elmondja, hogy csak a dátumokban történt módosítás, illetve vendéghallgatók itt sem adhatnak le ösztöndíjat.

*6./2025 (I.06.) számú KÖB határozat: A KÖB egyhangúlag elfogadta a Rendszeres Tudományos ösztöndíj 2024/25-ös tanév tavaszi féléves kiírását, mellékletet, valamint az angol nyelvű kiírást. (6 igen, 0 nem, 0 tartózkodás)*

14:37-kor Tóth Katalin a napirendi pontot.

* 1. **14:37 Egyebek**

Tóth Katalin elmondja, hogy még nem tudjuk, hogy mennyi lesz a keretünk az évre, illetve az utalási listákra vonatkozó leadási határidőket sem kaptuk meg. Szeretné, ha február 17-én megtartanánk a következő ülésünket.

Tóth Katalin 14:39-kor lezárja az ülést.

**Függelék.** Az ülésen hozott határozatok jegyzéke.

*1./2025 (I.06.) számú KÖB határozat: A KÖB elfogadta Kurucz Tamás Márk tanácskozási jogát. (5 igen, 0 nem, 1 tartózkodás)*

*2./2025 (I.06.) számú KÖB határozat: A KÖB egyhangúlag Mészáros Dorottyát választotta a jegyzőkönyv vezetésére. (6 igen, 0 nem, 0 távolmaradás)*

*3./2025 (I.06.) számú KÖB határozat: A KÖB egyhangúlag elfogadta a napirendet. (6 igen, 0 nem, 0 tartózkodás)*

*4./2025 (I.06.) számú KÖB határozat: A KÖB egyhangúlag elfogadta a TTK Közéleti ösztöndíj 2024/25-ös tanév tavaszi féléves kiírását a hibák javításával, melléklettel, valamint az angol nyelvű kiírással. (6 igen, 0 nem, 0 tartózkodás)*

*5./2025 (I.06.) számú KÖB határozat: A KÖB egyhangúlag elfogadta a Rendszeres Sport ösztöndíj 2024/25-ös tanév tavaszi féléves kiírását, mellékleteket, valamint az angol nyelvű kiírást. (6 igen, 0 nem, 0 tartózkodás)*

*6./2025 (I.06.) számú KÖB határozat: A KÖB egyhangúlag elfogadta a Rendszeres Tudományos ösztöndíj 2024/25-ös tanév tavaszi féléves kiírását, mellékletet, valamint az angol nyelvű kiírást. (6 igen, 0 nem, 0 tartózkodás)*

Tóth Katalin Zsófia   
Pályázati ügyekért felelős referens  
ELTE TTK HÖK  
KÖB elnök

Mészáros Dorottya  
a jegyzőkönyv készítője   
ELTE TTK HÖK